म कहिले मुसहरको बस्ती पुगेँ त कहिले सदा बस्ती। फेरि गाईघाट बजारमा निर्माण भइरहेका नयाँ घरमा काम गर्ने मजुदरसँग भेट गर्न पनि पछि परिनँ। बस्तीको नाम र ठेगाना भन्दिनँ। अति विपन्न आर्थिक स्रोत भएको बस्ती हो। त्यही बस्तीमा बस्ने अधवैंशे सदा दिदीले भनिन्- ‘२०७० सालको चुनावमा हयिसाँ हथौडाले खसी काटेर खान दियो, सूर्यले हाम्रा लोग्नेहरूलाई रक्सी अनि रुखले घर खर्च।’ हलो चुनाव चिह्न लिएर उनका 'मुखिया' पनि चुनावमा उठेका थिए जसले हरेक घरमा एक एक बोरा चामल पुर्‍याएका थिए।
